- Ibwu Tsarr
- ←
- 15
- →

15
Abitu atangba tuku iha itangba ikikre yi
1 Ingga hi inkindirr inkpi i ku ayisurr nu unkplassu. Abitu atangba a se na hru iha itangba ikikre yi. Abangga aba yo si iha i ikikre yi, nu nggo nu ugo umbarr ku unfu ku Abachi ku ta kre. 2 Mre ingga hi inkindirr inuma yi nggo zzu nâ ta si amasirr ni inyi unkpi wa, ni so la nzarrnzarr nâ ta si azarr ashishi, na zzu da a zɨ̀ wa bi nu uru. Ingga hi abangga ba nggo a ba ininazzu wa anggurr tuku ankpunkpru ama wa nggo, na ba uwanggo nggo ibre nggi i si isa ima yi anggurr. Aba a kri nu unddu ku amasirr azarr ashishi wa na so hru intinti yi nggo Abachi à nu ba nggo. 3 A so da usarr ku Musa, uvuvurr iko a Abachi wa. Na so da usarr ku Uvuvurr Inkru wa da di:
“Atiko Abachi Uni Inkpinkpye we wa,
Aseki ka nggo ùwà di na ka a sa ankpinkpi ka, na sa ka iku ayisurr* Kye zizo Asarr 111:2..
Uttu a anishirr bi ingbingbru ba we,† Kye zizo Emo 3:13.
anko amuwa ka a si ajiji na si di ki imu hen.‡ Kye zizo Asarr 145:17.
4 Atiko, unggonggo ka si kru isisu imuwa hen?§ Kye zizo Irrimiya 10:7.
Unggonggo à si ta gbyarr asa ku inkpinkpye imuwa yi hen?
Ùwà yo na nkpami i su uni wre.
Atuttu abi ingbingbru ba we a ta nga
ni kuttu na gbyarr asa na age̱ muwa.* Kye zizo Asarr 86:9-10.
Nu nggo anishirr ba wemi a gru hi ba du ùwà di na ku anishirr narrnarr.† Kye zizo Are Ka Zizo 32:4.”
5 Nu ugo ku aseki ka angga ka, ingga kye ni hi ba a bwu unto ku nggo Abachi di nggurr bi na anishirr ba ba, nu umi ku Uki Unkpi ku Ibarr Abachi ku nu unkplassu. 6 Abitu atangba ba nggo a hru iha itangba yi a ssuzzu zhi nu Uki Unkpi ku Ibarr Abachi ku. Abitu ba Abachi ba a surr inkinkru ilini ikikla pyarr ni sama na ankizhi, na nyarr inkindirr numa ila uru nzirrnzirr nâ ta si izinarriya kago na asa ambarr ka. 7 Uyirr nu umi ku aninkindirr atsitsirr ane̱ ba a nu abitu atangba ba agbugba ka izinarriya atangba nggo a tsarr ssu nu unfu ku Abachi wa nggo a so sese. 8 Mre, intsi i gru tsarr ssu nu Uki Unkpi ku Ibarr Abachi ku. Intsi yi i zhi nu inkpinkpye tuku ukyekye ku Abachi ku. Iha itangba yi nggo abitu atangba ba a hru yi, i ta kre bari undurr à ta rri nu uki ku umi ku Uki Unkpi ku Ibarr Abachi ku.

- Ibwu Tsarr
- ←
- 15
- →

*15:3 Kye zizo Asarr 111:2.

†15:3 Kye zizo Emo 3:13.

‡15:3 Kye zizo Asarr 145:17.

§15:4 Kye zizo Irrimiya 10:7.

*15:4 Kye zizo Asarr 86:9-10.

†15:4 Kye zizo Are Ka Zizo 32:4.

© 2011 WBT